Salaspils akmens galva
Koordinātas: 56°56′4″N 24°6′15″E﻿ / ﻿56.93444°N 24.10417°E﻿ / 56.93444; 24.10417 Salaspils akmens galva ir akmens skulptūra, kas atgādina cilvēka seju. Pirmo reizi atrasta Salaspils apkārtnē 1851. gadā. 19. gadsimta nogalē akmens galva tika pazaudēta, līdz 2000. gadā tā tika atrakta Rīgas Doma pagalmā. 2003. gadā Līvu laukumā tika uzstādīts trīs reizes lielāks akmens sejas atveidojums. Pašreiz Salaspils akmens galva atrodas Doma baznīcas Krusta ejā.